Er KT eitt spæl fyri teg? Er tú forvitin og púra vekk í tøkni? Og kundi tú hugsað tær eitt læruríkt arbeiðspláss við góðum starvsfeløgum? So er hetta helst akkurát nakað fyri teg! Tí vit á ALS leita beint nú eftir rætta persóninum til at gerast partur av okkara KT-toymi. Um starvið Talan er um eitt mennandi og avbjóðandi starv á okkara KT-deild, har tú verður við til at menna, seta í verk og reka innanhýsis skipanir og sjálvgreiðslur. Tú kemur m. a. at arbeiða við webbaseraðum skipanum og markamótum, og at menna tænastur til Vangan. Við framkomnari tøkni og áhaldandi førleikamenning tryggjar deildin ein skilagóðan leist í øllum okkara arbeiði og kervi. Í toyminum starvast í løtuni tvey dugnalig og fitt fólk, sum gleða seg at til arbeiða saman við tær og altíð eru til reiðar at vegleiða teg, um tørvur er á tí. Starvið er fulla tíð, og lønin er sambært avtalu. Um teg Vit vænta, at tú hevur ella er undir hóskandi útbúgving ella hevur royndir innan KT, og at tær dámar at: Fáa nýggja vitan og menna teg Vera partur av einum sterkum toymi Loysa fjølbroyttar og avbjóðandi uppgávur Umsókn og freist Freistin at søkja starvið er mánadagin 10. januar. Umsókn við lívsrensli (cv), avriti av prógvum og viðkomandi tilfari skal sendast við telduposti til Biritu Hansen, deildarleiðara, á birita @ als. fo. Starvið verður sett skjótast til ber, men vit bíða fegin eftir rætta starvsfelaganum. Um tú vilt vita meira Set teg so í samband við Magna á Deild Olsen, stjóra, á tel. 299500 ella magni @ als. fo. Umsóknir og fyrispurningar verða viðgjørd í trúnaði. Um okkum ALS hevur til endamáls at veita arbeiðsleysum fólki fíggjarligan stuðul og bøttar starvsmøguleikar, umframt eisini at umsita arbeiðsávísing fyri føroyska arbeiðsmarknaðin. Eins og okkara endamál er gott, stremba vit eisini altíð eftir at hava eitt trygt og gott arbeiðspláss, har dugnaligu starvsfólkini trívast og arbeiða saman at røkka endamálinum. Á ALS starvast í løtuni 28 fólk… 29 við tær:) Hagtøl-Farspor við hagtølum hjálpa heimasíðueigarum at skilja, hvussu vitjandi samvirka við heimasíður við at savna og geva dulnevndar upplýsingar. Marknaðarførsla-Farspor við marknaðarførslu verða brúkt til at fylgja slóðini hjá vitjandi tvørtur um heimasíður. Endamálið er at vísa lýsingar, sum eru viðkomandi fyri einstaka brúkaran og harvið virðismiklari fyri útgevarar og triðjaparts lýsarar.